CELEX: 22005D0641
Language: el
Date: 2005-04-26 00:00:00
Title: Σύσταση αριθ. 1/2005 του Συμβουλίου Σύνδεσης ΕΕ-Ισραήλ, της 26ης Απριλίου 2005, για την εφαρμογή του σχεδίου δράσης ΕΕ-Ισραήλ

9.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 233/52
            
         
      ΣΫΣΤΑΣΗ αριθ. 1/2005 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΙΣΡΑΉΛ
   
   της 26ης Απριλίου 2005
   για την εφαρμογή του σχεδίου δράσης ΕΕ-Ισραήλ
   (2005/641/ΕΚ)
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΙΣΡΑΗΛ,
   Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, και ιδίως το άρθρο 69,
   Εκτιμώντας τα ακόλουθα:
   
               (1)
            
            
               Το άρθρο 69 της ευρωμεσογειακής συμφωνίας εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει κατάλληλες για την επίτευξη των στόχων της συμφωνίας.
            
         
               (2)
            
            
               Σύμφωνα με το άρθρο 79 της ευρωμεσογειακής συμφωνίας, τα μέρη λαμβάνουν όποια γενικά ή ειδικά μέτρα απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
            
         
               (3)
            
            
               Το σχέδιο δράσης ΕΕ-Ισραήλ θα βοηθήσει στην εφαρμογή της ευρωμεσογειακής συμφωνίας με την επεξεργασία και την υιοθέτηση από τα μέρη συγκεκριμένων μέτρων που θα παρέχουν πρακτικό προσανατολισμό για την εφαρμογή της.
            
         
               (4)
            
            
               Το σχέδιο δράσης έχει το διπλό στόχο αφενός να παρουσιάσει συγκεκριμένα μέτρα για την εκπλήρωση των υποχρεώσεων που υπέχουν τα μέρη στο πλαίσιο της ευρωμεσογειακής συμφωνίας και, αφετέρου, να παράσχει ένα ευρύτερο πλαίσιο για την περαιτέρω ενίσχυση των σχέσεων της ΕΕ με το Ισραήλ, που θα συνεπάγονται σημαντικό βαθμό οικονομικής ολοκλήρωσης και εμβάθυνση της πολιτικής συνεργασίας, σύμφωνα με τους γενικούς στόχους της ευρωμεσογειακής συμφωνίας.
            
         
               (5)
            
            
               Τα συμβαλλόμενα μέρη της ευρωμεσογειακής συμφωνίας ενέκριναν το κείμενο του σχεδίου δράσης ΕΕ-Ισραήλ,
            
         ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:
   Άρθρο μόνο
   Το Συμβούλιο Σύνδεσης συνιστά να εφαρμόσουν τα μέρη το επισυναπτόμενο σχέδιο δράσης ΕΕ-Ισραήλ (1), εφόσον η εφαρμογή του αποσκοπεί στην επίτευξη των στόχων της ευρωμεσογειακής συμφωνίας.
   
      Βρυξέλλες, 26 Απριλίου 2005.
      
         
            Για το Συμβούλιο Σύνδεσης
         
         
            Ο Πρόεδρος
         
         S. SHALOM
         
      
   
   
      (1)  http://register.consilium.eu.int